આ અંગે મળતી માહિતી અનુસાર કામરેજ તાલુકાના વિહાણ ગામે મંદિર ફળિયામાં રહેતા રોહીતભાઇ ડાહ્યભાઇ પટેલ ખેતી કરી પરિવારનું જીવન ગુજરાન ચલાવે છે. તેમની સર્વે નંબર ૪૪માં જમીન આવેલી છે. આ ૮ વિંઘા જમીનમાં શેરડીનું વાવેતર કરવામાં આવ્યું છે. બુધવારના રોજ તેમની શેરડીના ઉભા પાકમાં અચાનક આગ લાગતા તમામ 8 વીંઘા શેરડીનો પાક બળીને ખાક થઇ ગયો હતો. રોહીતભાઇએ સદર બનાવની કામરેજ પોલીસને શેરડીના પાકને થયેલા ૬ લાખ રૂપિયાનું નુકશાન થયું હોવાની જાણ કરી હતી.